याद रहे कि 2014 के चुनाव के मुकाबले भाजपा के मत फीसद में गिरावट, एक आम रुझान की तरह सामने आती है। मिसाल के तौर पर महाराट्र में भंडारा-गोंदिया सीट पर ही नहीं, जो भाजपा ने एनसीपी-कांग्रेस गठबंधन के उम्मीदवार के हाथ खोयी है, पालघर की सीट पर भी जो भाजपा ने 2014 के मुकाबले बहुत घटे हुए अंतर से बनाए रखी है, उसके मत प्रतिशत में खासी कमी हुई है। इस सिलसिले में यह याद दिलाना भी जरूरी है कि 2014 के आम चुनाव के मुकाबले भाजपा के समर्थन में गिरावट कोई हालिया उपचुनावों तक ही सीमित नहीं है। यह एक आम रुझान है जो इन चार सालों में अनेक राज्यों में विधानसभाई चुनावों में भाजपा के जीतने के बावजूद स्पष्टï रूप से देखा जा सकता था। वास्तव में यह भी कोई संयोग ही नहीं है कि 2014 के आम चुनाव के बाद से देश में हुए कुल 27 लोकसभा सीटों के उपचुनावों में, भाजपा सिर्फ पांच सीटें ही जीत पायी है, जबकि 2014 के आम चुनाव में इनमें से पूरी 13 सीटों पर भाजपा की जीत हुई थी।